BTT Prades: 02/01/2011 - 03/01/2011
2on i 3er lloc per els socis del BTT PRADES a l'Open BMW (Girona).
Aquest cap de setmana s'ha celebrat la última prova de l'Open BMW a les Planes d'Hostoles (Girona), en un dur circuit amb senders força divertits i amb trams força tècnics però ràpids.
En aquesta prova, han assisiti dos del socis del BTT PRADES, per una banda en categoria elit, Enric Martorell (Bicisports Aubanell) ha finalitzat en 3ª posició d'aquesta prova i així també aconseguia la 3ª posició de la general del campionat en la mateixa categoria.
Per altra banda, en la categoria màster 30, el també soci, Jordi Martorell (Bicisports Aubanell), ha finalitzat en 2ª posició màster 30 d'aquesta prova i així també aconseguia la 2ª posició de la general del campionat en la mateixa categoria.
Enric Martorell seguit de ben a prop per el seu germà Jordi en un dels escalons d'una de les llargues trialeres que hi havien al llarg del recorregut.
Jordi Martorell en un dels trams de pedra del circuit.
D'aquesta manera es dona per finalitzat l'open BMW amb uns resultats força bons per els socis del BTT PRADES.
I recordeu, els pròxims dies podeu anar:
6-3-11 Marxa de l'Oli (La Granadella)
13-3-11 Almatret (Marxa BTT)
13-3-11 Banyoles (Copa Catalana)
20-3-11 St. Gregori (Campionat Universitari BTT)
20-3-11 Seròs (Marxa BTT)
27-3-11 1ª Marxa cicloturista Terra Alta (Gandesa)
27-3-11 Sta. Perpètua de la Mogoda (Open Bcn BTT)
Publicat per Administrador a 22:59 Cap comentari:
Open BMW a Canet d'Adri (Girona)
Aquest diumenge s'ha celebrat la penúltima prova de l'Open BMW a la localitat de Canet d'Adri.
A primera hora del matí la pluja que va començar a caure a partir d'ahir per la tarda encara estava present, fins uns instants abans de donar-se el tret de sortida. Això ha causat que moltes parts del circuit es trobessin en un estat considerablement enfangat, dificultant així encara més als prop de 350 corredors presents a la cita.
Jordi Martorell en un dels trams menys enfangats de principi de la prova.
Pel que fa als socis del BTT PRADES, Jordi i Enric Martorell (Bicisports Aubanell) han assistit a la prova de Canet d'Adri, on després d'anar bona part del recorregut junts, en Jordi ha acabat en 13ª posició de la general i 2on màster 30 i l'Enric en 15ª posició de la general i 8ª posició de la categoria èlit. En una prova on els dos corredors han patit més del compte al córrer en unes condicions molt poc freqüents en les nostres terres, amb zones molt relliscoses degut al fang que presentava algunes zones del circuit.
Enric Martorell en un dels trams inicials del circuit.
Actualment, a falta d'una prova, en Jordi s'ha col·locat en una bona 2ª posició de la categoria màster 30 i l'Enric en 4ª posició de la categoria elit (empatat a punts amb el 3er).
La setmana que ve, la localitat de les Planes d'Hostoles posa punt i final al campionat.
Publicat per Administrador a 23:07 Cap comentari:
Jordi Martorell finalitza 3er màster 30 a la 2ª prova de l'Open BMW.
Aquest passat diumenge es va disputar la 2ª prova de l'Open BMW a la localitat gironina de Lladó.
En aquesta segona prova el circuit que esperava als corredors, a diferència de la primera, va ser més ràpid i menys tècnic amb trams de sender força ràpids de baixada i pujades per pista també ràpides i sense tant desnivell.
Jordi Martorell en un dels trams de sender de pujada.
Pel que fa al corredor soci del BTT PRADES, Jordi Martorell (BICISPORTS AUBANELL) va assistir a la prova, en la que després de tenir diferents problemes durant la cursa, va acabar en una 12ª posició de la general i en 3ª posició de la categoria màster 30.
D'aquesta manera en Jordi Martorell es col·loca en una 2ª posició del campionat en la seva categoria.
Publicat per Administrador a 16:17 Cap comentari:
OPEN BMW A LLAMBILLES (GIRONA) AMB DOS PODIS!!
Aquest diumenge es celebrava la 1ª prova del nou Open BMW a la localitat Gironina de Llambilles on l'organització ha preparat 3 circuits per l'ocasió, un per als més petits al voltant de la zona d'inscripcions, amb prop de 120 nens i nenes inscrits!! un altre de 16 km i un últim de 34 km, acollint prop de 400 participants entre totes les categories.
Els corredors socis del BTT PRADES, Jordi i Enric Martorell (Bicisports Aubanell) han realitzat una bona cursa entrant en 5ª i 6ª posició respectivament de la general i d'aquesta manera en Jordi aconseguia la 2ª plaça en la categoria màster 30 superat només per Ivan Segarra i l'Enric la 3ª plaça en la categoria elit superat per Ismael Ventura i Marc Trayter.
Així doncs bons resultats per els socis del BTT PRADES, tenint en compte els bons corredors que hi havien a la línia de sortida.
Publicat per Administrador a 23:10 Cap comentari:
2on i 3er lloc per els socis del BTT PRADES a l'Op...
Jordi Martorell finalitza 3er màster 30 a la 2ª pr...